pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-รัฐบาล เปิดตัวบทเพลง “สดุดีจอมราชา” เฉลิมพระเกียรติในหลวง รัชกาลที่ 10 เชิญชวนคนไทยทั้งชาติร่วมใจขับร้องในพิธีจุดเทียนถวายพระพรชัยมงคล 28 ก.ค.นี้
วันพุธที่ 11 กรกฎาคม 2561
รัฐบาล เปิดตัวบทเพลง “สดุดีจอมราชา” เฉลิมพระเกียรติในหลวง รัชกาลที่ 10 เชิญชวนคนไทยทั้งชาติร่วมใจขับร้องในพิธีจุดเทียนถวายพระพรชัยมงคล 28 ก.ค.นี้
รัฐบาล เปิดตัวบทเพลง “สดุดีจอมราชา” เฉลิมพระเกียรติในหลวง รัชกาลที่ 10
เชิญชวนคนไทยทั้งชาติร่วมใจขับร้องในพิธีจุดเทียนถวายพระพรชัยมงคล 28 ก.ค.นี้
เมื่อวันที่ 11 กรกฎาคม 2561 ที่หอประชุมเล็ก ศูนย์วัฒนธรรมแห่งประเทศไทย นายวีระ โรจน์พจนรัตน์ รัฐมนตรีว่าการกระทรวงวัฒนธรรม (รมว.วธ.) ประธานแถลงข่าวบทเพลงเฉลิมพระเกียรติสมเด็จพระเจ้าอยู่หัว มหาวชิราลงกรณ บดินทรเทพยวรางกูร และการแสดงดนตรีและขับร้องเพลง “สดุดีจอมราชา” เฉลิมพระเกียรติฯ ซึ่งบรรเลงโดยวงดนตรีเฉลิมราชย์ มีผู้บริหารกระทรวงวัฒนธรรม(วธ.) ศิลปินแห่งชาติ นักแต่งเพลง นักร้องและนักดนตรี เข้าร่วม
นายวีระ กล่าวว่า รัฐบาลภายใต้การนําของพลเอก ประยุทธ์ จันทร์โอชา นายกรัฐมนตรี มีหน้าที่ในการ เชิดชูสถาบันพระมหากษัตริย์และเพื่อแสดงถึงความจงรักภักดีต่อสถาบันพระมหากษัตริย์ รัฐบาลได้จัดกิจกรรมถวายพระราชกุศลและถวายพระพรชัยมงคล เนื่องในวันเฉลิมพระชนมพรรษา สมเด็จพระเจ้าอยู่หัวมหาวชิราลงกรณ บดินทรเทพยวรางกูร 28 กรกฎาคม 2561 ดังนั้น รัฐบาล ได้มอบหมายให้กระทรวงวัฒนธรรม (วธ.) ดําเนินการจัดทําบทเพลงเฉลิมพระเกียรติ สมเด็จพระเจ้าอยู่หัวมหาวชิราลงกรณ บดินทรเทพยวรางกูร เพื่อใช้ในพิธีจุดเทียนถวายพระพรชัยมงคล ในวันที่ 28 กรกฎาคม 2561
รัฐมนตรีว่าการกระทรวงวัฒนธรรม กล่าวอีกว่า วธ. ร่วมกับศิลปินแห่งชาติ นักแต่งเพลงและนักดนตรีที่มีชื่อเสียงจัดทําบทเพลงเฉลิมพระเกียรติ สมเด็จพระเจ้าอยู่หัวมหาวชิราลงกรณ บดินทรเทพยวรางกูร โดยขั้นตอนการดําเนินการวธ.แต่งตั้งคณะทํางานจัดทําบทเพลงเฉลิมพระเกียรติสมเด็จพระเจ้าอยู่หัวมหาวชิราลงกรณ บดินทรเทพยวรางกูร โดยมีนายนคร ถนอมทรัพย์ ศิลปินแห่งชาติ เป็นประธานคณะทํางานฯ ประกอบด้วย ผู้บริหาร วธ. ศิลปินแห่งชาติ นักแต่งเพลง นักดนตรี รวมทั้งสมาคมและมูลนิธิ ที่มีความรู้ ความเชี่ยวชาญด้านการแต่งเพลง ดนตรีและการขับร้อง ทําหน้าที่พิจารณาบทเพลงที่แต่งขึ้นใหม่ทั้ง 8 บทเพลง จากนั้น วธ.ได้เชิญผู้ทรงคุณวุฒิทางภาษาและดนตรีมาร่วมพิจารณาบทเพลงที่เหมาะสม จํานวน 2 บทเพลง เพื่อเสนอต่อคณะรัฐมนตรี(ครม.) เมื่อวันที่ 3 กรกฎาคม 2561 ที่ผ่านมา ซึ่งครม.เห็นชอบเลือกบทเพลง “สดุดีจอมราชา” แต่งทํานองและเรียบเรียงเสียงประสานโดย นายวิรัช อยู่ถาวร ศิลปินแห่งชาติ และประพันธ์เนื้อร้องโดย นายวิเชียร ตันติพิมลพันธ์ นักแต่งเพลงที่มีชื่อเสียง เป็นบทเพลงเฉลิมพระเกียรติ สมเด็จพระเจ้าอยู่หัวมหาวชิราลงกรณ บดินทรเทพยวรางกูร เพื่อใช้ในพิธีจุดเทียนถวายพระพรชัยมงคล ในวันที่ 28 กรกฎาคม 2561
นายวีระ กล่าวด้วยว่า กระทรวงวัฒนธรรมในนามของรัฐบาล ขอเชิญชวนประชาชนชาวไทยทุกหมู่เหล่า รวมใจกันเป็นหนึ่งเดียว แสดงพลังแห่งความจงรักภักดีด้วยการร่วมกันขับร้องบทเพลง “สดุดีจอมราชา” โดยพร้อมเพรียงกันทั่วประเทศ ในวันที่ 28 กรกฎาคม 2561 ในพิธีจุดเทียนถวายพระพรชัยมงคล เนื่องในวันเฉลิมพระชนมพรรษา สมเด็จพระเจ้าอยู่หัวมหาวชิราลงกรณ บดินทรเทพยวรางกูร ทั้งนี้ สามารถดาวน์โหลดบทเพลง “สดุดีจอมราชา” ได้ที่เว็บไซต์ของกระทรวงวัฒนธรรม https://www.m-culture.go.th/th/song.php หรือสแกนคิวอาร์โค้ดได้ตามรายละเอียดดังนี้
รัฐบาลไทย-ข่าวทำเนียบรัฐบาล-ก.ยุติธรรม ร่วมกับ ก.แรงงาน สภาหอการค้าฯ และสภาอุตสาหกรรมฯ   ยกระดับฝีมือแรงงาน สร้างงานสร้างอาชีพพัฒนาศักยภาพผู้ต้องขัง “มุ่งคืนคนดีสู่สังคม”
วันจันทร์ที่ 26 มีนาคม 2561
ก.ยุติธรรม ร่วมกับ ก.แรงงาน สภาหอการค้าฯ และสภาอุตสาหกรรมฯ   ยกระดับฝีมือแรงงาน สร้างงานสร้างอาชีพพัฒนาศักยภาพผู้ต้องขัง “มุ่งคืนคนดีสู่สังคม”
ก.ยุติธรรม ร่วมกับ ก.แรงงาน สภาหอการค้าฯ และสภาอุตสาหกรรมฯ  ยกระดับฝีมือแรงงาน สร้างงานสร้างอาชีพพัฒนาศักยภาพผู้ต้องขัง “มุ่งคืนคนดีสู่สังคม”
ในวันจันทร์ที่ ๒๖ มีนาคม ๒๕๖๑ เวลา ๑๑.๐๐น.
พลอากาศเอก ประจิน จั่นตอง รองนายกรัฐมนตรีและรัฐมนตรีว่าการกระทรวงยุติธรรม
พร้อมด้วย พลตํารวจเอก อดุลย์ แสงสิงแก้ว รัฐมนตรีว่าการกระทรวงแรงงาน
ร่วมเป็นสักขีพยานในพิธีลงนามบันทึกข้อตกลงภายใต้ “โครงการประชารัฐ ร่วมสร้างงาน
สร้างอาชีพผู้ต้องขัง” ระหว่าง กรมราชทัณฑ์ กรมการจัดหางาน กรมพัฒนาฝีมือแรงงาน
สภาอุตสาหกรรมแห่งประเทศไทย และสภาหอการค้าแห่งประเทศไทย
ทั้งนี้เพื่อพัฒนายกระดับศักยภาพ ทักษะและสมรรถนะแรงงาน สร้างโอกาสและคุณภาพชีวิตที่ดี
ให้แก่ผู้ต้องขัง โดยการฝึกอบรมวิชาชีพตามความถนัดของผู้ต้องขังและสอดคล้องกับความต้องการ
ของตลาดแรงงาน ให้เป็นแรงงานที่มีทักษะสูงมีศักยภาพในการทํางาน และมีความสามารถหลากหลาย
เสริมสร้างโอกาสในการประกอบอาชีพสุจริตและได้รับการทดสอบมาตรฐานฝีมือแรงงาน
โดยบูรณาการความร่วมมือกับภาคส่วนที่เกี่ยวข้อง เพื่อสร้างความเชื่อมั่นให้กับสังคม
และเปิดโอกาสให้ผู้พ้นโทษสามารถกลับมาใช้ชีวิตในสังคมได้อีกครั้ง
โดยมี นายอายุตม์ สินธพพันธุ์ รองอธิบดีกรมราชทัณฑ์ นายอนุรักษ์ ทศรัตน์ อธิบดีกรมการจัดหางาน
นายสุทธิ สุกโกศล อธิบดีกรมพัฒนาฝีมือแรงงาน นายพากร วังศิราบัตร รองเลขาธิการสภาอุตสาหกรรม
แห่งประเทศไทย และนายภูมินทร์ หะรินสุต รองประธานกรรมการสภาหอการค้าแห่งประเทศไทย
เป็นผู้ลงนามในบันทึกข้อตกลง ณ ทัณฑสถานบําบัดพิเศษจังหวัดปทุมธานี จังหวัดปทุมธานี
สําหรับแนวทางความร่วมมือดังกล่าว กรมการจัดหางาน จะเป็นผู้ประสานงาน
และให้คําแนะนําแก่สถานประกอบการหรือนายจ้างในการส่งเสริมการมีงานทําให้แก่ผู้ต้องขัง
ในเรือนจําและผู้ต้องขังชั้นดีใกล้พ้นโทษ เพื่อเข้าฝึกทักษะในสถานประกอบการ
และกรมพัฒนาฝีมือแรงงาน จะทําหน้าที่ฝึกอาชีพหลักสูตรการฝึกฝีมือแรงงานในสาขาอาชีพ
ตามความต้องการของผู้ต้องขัง รวมทั้งประกอบชิ้นงานเพื่อจัดจําหน่ายและสร้างรายได้แก่ผู้ต้องขัง
ตลอดจนทดสอบมาตรฐานฝีมือแรงงานให้แก่ผู้ต้องขังในสาขาอาชีพตามความต้องการของตลาดแรงงาน
สําหรับกรมราชทัณฑ์ จะจัดทําข้อมูลผู้ต้องขัง เพื่อส่งเสริมการมีงานทํา และจัดทําขั้นตอนการดําเนินงานรับชิ้นงาน
ไปผลิตในเรือนจํา รวมถึงจัดส่งผู้ต้องขังเข้าฝึกทักษะในสถานประกอบการ ควบคุม ดูแล และติดตามผลผู้ต้องขัง
ที่ได้รับการส่งเสริมการมีงานทําผ่านศูนย์ประสานงานและส่งเสริมการมีงานทํา (Care : Center for Assistance
to Reintegration ant Employment) ด้านสภาอุตสาหกรรมแห่งประเทศไทย และสภาหอการค้าแห่งประเทศไทย
จะช่วยประสานงานกับสถานประกอบการหรือนายจ้างเพื่อเข้าร่วมโครงการฯ พร้อมทั้งประชาสัมพันธ์เผยแพร่ข้อมูลเพื่อสร้างการรับรู้และเจตคติที่ดีเกี่ยวกับการรับผู้ต้องขังเข้าทํางานแก่ผู้ประกอบธุรกิจและภาคเอกชน เป็นต้น
โอกาสนี้ พล.อ.อ. ประจินฯ พร้อมด้วยผู้คณะ ได้มอบวุฒิบัตรแก่ผู้ต้องขังที่ผ่านการฝึกทักษะฝีมือ
ตามโครงการประชารัฐ ร่วมสร้างงานสร้างอาชีพผู้ต้องขัง ในสาขา ช่างทําทอง และช่างปูกระเบื้อง จํานวน ๔๐ คน
พร้อมทั้งพบปะและให้กําลังใจแก่ข้าราชการ เจ้าหน้าที่ ตลอดจนผู้ต้องขัง รวมถึงตรวจเยี่ยม
การฝึกอาชีพทําทองรูปพรรณ และการเย็บรองเท้า ภายในทัณฑสถานบําบัดพิเศษจังหวัดปทุมธานีอีกด้วย
รัฐบาลไทย-ข่าวทำเนียบรัฐบาล-สอวช. ร่วมระดมทุนจัดซื้ออุปกรณ์ และประดิษฐ์ FACE SHIELD เพื่อมอบให้โรงพยาบาลที่ขาดแคลน ในการต่อสู้กับการแพร่ระบาดของ COVID-19
วันพฤหัสบดีที่ 16 เมษายน 2563
สอวช. ร่วมระดมทุนจัดซื้ออุปกรณ์ และประดิษฐ์ FACE SHIELD เพื่อมอบให้โรงพยาบาลที่ขาดแคลน ในการต่อสู้กับการแพร่ระบาดของ COVID-19
สอวช. ร่วมระดมทุนจัดซื้ออุปกรณ์ และประดิษฐ์ FACE SHIELD เพื่อมอบให้โรงพยาบาลที่ขาดแคลน ในการต่อสู้กับการแพร่ระบาดของ COVID-19
ผู้บริหารและพนักงานสํานักงานสภานโยบายการอุดมศึกษา วิทยาศาสตร์ วิจัยและนวัตกรรมแห่งชาติ (สอวช.) ร่วมระดมทุนจัดซื้ออุปกรณ์ และประดิษฐ์ Face shield จํานวน 200 ชิ้น เพื่อมอบให้โรงพยาบาลที่ขาดแคลน ในการต่อสู้กับการแพร่ระบาดของ COVID-19
โดย Face shield จํานวน 200 ชิ้น จะส่งมอบทางไปรษณีย์ให้กับบุคลากรทางการแพทย์ โรงพยาบาลปัตตานี จ.ปัตตานี และโรงพยาบาลนราธิวาสราชนครินทร์ จ.นราธิวาส เพื่อใช้ประโยชน์ต่อไป
ข้อมูลข่าวโดย : สํานักงานสภานโยบายการอุดมศึกษา วิทยาศาสตร์ วิจัยและนวัตกรรมแห่งชาติ (สอวช.)
เผยแพร่ : จิรายุ รุจิพงษ์วาที
ส่วนสื่อสารองค์กร
กระทรวงการอุดมศึกษา วิทยาศาสตร์ วิจัยและนวัตกรรม
โทรศัพท์ 0 2333 3700 ต่อ 3728 - 3732 โทรสาร 0 2333 3834
Facebook : @MHESIThailand
Call Center โทร.1313
รัฐบาลไทย-ข่าวทำเนียบรัฐบาล-รองนายกรัฐมนตรีตรวจความพร้อมในการยกนพปฎลมหาเศวตฉัตรยอดพระเมรุมาศ
วันพุธที่ 18 ตุลาคม 2560
รองนายกรัฐมนตรีตรวจความพร้อมในการยกนพปฎลมหาเศวตฉัตรยอดพระเมรุมาศ
รองนายกรัฐมนตรีตรวจความพร้อมในการยกนพปฎลมหาเศวตฉัตรยอดพระเมรุมาศ
เมื่อวันอังคารที่ 17 ตุลาคม 2560 เวลา 17.00 น.ณ มณฑลพิธีท้องสนามหลวง
พลเอก ธนะศักดิ์ ปฏิมาประกร รองนายกรัฐมนตรี ประธานกรรมการฝ่ายจัดสร้างพระเมรุมาศ สิ่งปลูกสร้างประกอบพระเมรุมาศ และบูรณะปฏิสังขรณ์ ราชรถและพระยานมาศ ในงานพระราชพิธีถวายพระเพลิงพระบรมศพพระบาทสมเด็จพระปรมินทรมหาภูมิพลอดุลยเดช บรมนาถบพิตรตรวจความพร้อมและซักซ้อมการยกนพปฎลมหาเศวตฉัตรยอดพระเมรุมาศ งานพระราชพิธีถวายพระเพลิงพระบรมศพ พระบาทสมเด็จพระปรมินทรมหาภูมิพลอดุลยเดช บรมนาถบพิตรเพื่อให้พระราชพิธีเป็นไปด้วยความเรียบร้อย สมพระเกียรติ
ตามที่กรมศิลปากร กระทรวงวัฒนธรรม ได้รับมอบหมายให้ดําเนินการจัดสร้างพระเมรุมาศ สิ่งปลูกสร้างประกอบพระเมรุมาศ และบูรณปฏิสังขรณ์ราชรถและพระยานมาศ ในงานพระราชพิธีถวายพระเพลิงพระบรมศพพระบาทสมเด็จพระปรมินทรมหาภูมิพลอดุลยเดช และพลเอก ประยุทธ์ จันทร์โอชา นายกรัฐมนตรี ได้ขอพระราชทานกราบบังคมทูลเชิญสมเด็จพระเจ้าอยู่หัว เสด็จฯ ไปทรงยกนพปฎลมหาเศวตฉัตรยอดพระเมรุมาศ ณ มณฑลพิธีท้องสนามหลวง ในการนี้ กองกิจการในพระองค์ฯ ได้นําความกราบบังคมทูลพระกรุณาทรงทราบฝ่าละอองธุลีพระบาทแล้ว ทรงรับเชิญเสด็จฯ ไปในการนี้ ในวันพุธที่ 18 ตุลาคม 2560 ฤกษ์ระหว่างเวลา 17.19 น. – 21.30 น. กรมศิลปากรจึงได้ทําการซักซ้อมระบบและทดสอบความมั่นคงแข็งแรงของอุปกรณ์ต่างๆ เป็นครั้งที่ 2 โดยจําลองฉัตรให้มีขนาดและน้ําหนักใกล้เคียงฉัตรองค์จริงมากที่สุด ใช้การวางสลิง แขวนฉัตรบริเวณ ลานด้านหน้าพระที่นั่งทรงธรรม หมุนสลิงผ่านรอกหมุนกว้านขึ้นไปข้างบน เมื่อวัดระยะความสูงของยอดพระเมรุมาศกับองศาแนวเอียงรวมกันประมาณกว่า 100 เมตร ซึ่งด้านบนจะมีผู้คอยประคองฉัตรและทําการติดตั้งเชื่อมสลักป้องกันไม่ให้ฉัตรหมุน จนเสร็จสมบูรณ์
ฉัตร เป็นเครื่องสูง มีรูปร่างคล้ายร่มที่ซ้อนกันขึ้นไปเป็นชั้นๆ โดยชั้นบนมีขนาดเล็กกว่าชั้นล่าง เป็นเครื่องสูงที่ใช้ทั้งสําหรับแขวน ปัก ตั้ง หรือเชิญเข้ากระบวนแห่เป็นเกียรติยศ มีหลักฐานว่าไทยเราใช้ฉัตรเป็นเครื่องประกอบพระราชอิสริยยศสําหรับพระมหากษัตริย์ตั้งแต่สมัยอยุธยา รัชกาลสมเด็จพระรามาธิบดีที่ 1 หรือพระเจ้าอู่ทอง นพปฎลมหาเศวตฉัตร ถือเป็นฉัตรสําหรับพระมหากษัตริย์ที่ทรงรับพระบรมราชาภิเษกตามโบราณขัตติยราชประเพณีแล้ว สําหรับนพปฎลมหาเศวตฉัตร ปักยอดพระเมรุมาศพระบาทสมเด็จพระปรมินทรมหาภูมิพลอดุลยเดช บรมนาถบพิตร มีขนาดความกว้าง 1.20 เมตร สูง 5.10 เมตร น้ําหนัก 80 กิโลกรัม เป็น ฉัตรขาว 9 ชั้น แต่ละชั้นของฉัตรมีระบายขลิบทองแผ่ลวด 3 ชั้น ชั้นล่างสุดห้อยอุบะจําปาทอง ปลียอดฉัตรเป็นทรงองค์ระฆังต่อด้วยบัวกลุ่ม ปลียอดฉัตรทําด้วยทองเหลืองกลึงปิดทอง สมพระเกียรติ
รัฐบาลไทย-ข่าวทำเนียบรัฐบาล-การบินไทยเสิร์ฟขนมหวานจานพิเศษฉลองครบรอบ 57 ปี
วันพฤหัสบดีที่ 27 เมษายน 2560
การบินไทยเสิร์ฟขนมหวานจานพิเศษฉลองครบรอบ 57 ปี
บริษัท การบินไทย จํากัด (มหาชน) สร้างสรรค์เมนูขนมหวานจานพิเศษเพื่อให้บริการแก่ผู้โดยสารบนเครื่องบิน เนื่องในโอกาสวันคล้ายวันสถาปนาบริษัท การบินไทยฯ ครบรอบ 57 ปี แห่งการก่อตั้งบริษัทฯ โดยให้บริการในเที่ยวบินของวันที่ 1 พฤษภาคม 2560 มีรายละเอียดดังนี้
เที่ยวบินภายในประเทศ ให้บริการทุกเที่ยวบินที่เดินทางเข้า-ออกจากกรุงเทพฯ (ยกเว้นมื้ออาหารเช้าสําหรับชั้นธุรกิจ) สําหรับเที่ยวบินขาออกจากกรุงเทพฯ ให้บริการผู้โดยสารชั้นธุรกิจด้วยขนมบลูเบอร์รี่มูส และให้บริการผู้โดยสารชั้นประหยัดด้วยขนมคัฟเค้กบลูเบอร์รี่ สําหรับเที่ยวบินขาเข้ากรุงเทพฯ ให้บริการผู้โดยสารชั้นธุรกิจด้วยขนมราสเบอรี่ชูวเพรสตรี้ และให้บริการผู้โดยสารชั้นประหยัดด้วยขนมชีสเค้กบลูเบอร์รี่
เที่ยวบินระหว่างประเทศ ให้บริการทุกเที่ยวบินขาออกจากกรุงเทพฯ เฉพาะมื้อกลางวันและมื้อเย็น สําหรับผู้โดยสารชั้นหนึ่งให้บริการด้วยไอศครีมกะทิอัญชัน สําหรับผู้โดยสารชั้นธุรกิจให้บริการด้วยขนมมูสช็อกโกแลตมะนาวอัญชัน และให้บริการผู้โดยสารชั้นประหยัดด้วยขนมเค้กเผือก
ทั้งนี้ ผู้โดยสารสามารถดูรายละเอียดตารางบินพร้อมทั้งสํารองที่นั่งและออกบัตรโดยสารได้ที่เว็บไซต์ www.thaiairways.com หรือ สํานักงานขายการบินไทยและตัวแทนจําหน่ายทั่วประเทศ หรือ THAI Contact Center (02) 356-1111 (ตลอด 24 ชั่วโมง)
รัฐบาลไทย-ข่าวทำเนียบรัฐบาล-รอง นรม.พล.อ.ประวิตรฯ เป็นประธานการประชุมคณะกรรมการบริหารกองทุนพัฒนาการกีฬาแห่งชาติ ครั้งที่ 5/2561
วันพฤหัสบดีที่ 2 สิงหาคม 2561
รอง นรม.พล.อ.ประวิตรฯ เป็นประธานการประชุมคณะกรรมการบริหารกองทุนพัฒนาการกีฬาแห่งชาติ ครั้งที่ 5/2561
รอง นรม.พล.อ.ประวิตรฯ เป็นประธานการประชุมคณะกรรมการบริหารกองทุนพัฒนาการกีฬาแห่งชาติ ครั้งที่ 5/2561 พร้อมอนุมัติเงินรางวัลตามหลักเกณฑ์ให้แก่นักกีฬา ผู้ฝึกสอนและสมาคมกีฬา กว่า 112 ล้านบาท
วันนี้ (2 สิงหาคม 2561) เวลา 10.00 น. ณ ห้องประชุมคณะรัฐมนตรี (เดิม) ชั้น 2 อาคารสํานักเลขาธิการคณะรัฐมนตรี ทําเนียบรัฐบาล พลเอก ประวิตร วงษ์สุวรรณ รองนายกรัฐมนตรี เป็นประธานการประชุมคณะกรรมการบริหารกองทุนพัฒนาการกีฬาแห่งชาติ ครั้งที่ 5/2561 ซึ่งสรุปสาระสําคัญของการประชุมฯ ดังนี้
ที่ประชุมได้พิจารณาและมีมติอนุมัติให้การสนับสนุนแผนงานโครงการพัฒนานักกีฬาสู่ความเป็นเลิศ ประจําปี 2561 รวมทั้งสิ้นกว่า 49 ล้านบาท โดยอาศัยอํานาจตามพระราชบัญญัติการกีฬาแห่งประเทศไทย พ.ศ. 2558 และระเบียบคณะกรรมการการกีฬาแห่งประเทศไทยว่าด้วยการรับเงิน การจ่ายเงินกองทุน พ.ศ. 2559 ตามประกาศหลักเกณฑ์เรื่องการพัฒนากีฬา พ.ศ. 2559 พร้อมประกาศคณะกรรมการบริหารกองทุนฯ เพื่องส่งเสริมและสนับสนุนกีฬาอาชีพฯ
พร้อมกันนี้ ที่ประชุมได้พิจารณาและอนุมัติเงินรางวัลตามหลักเกณฑ์ให้แก่นักกีฬา ผู้ฝึกสอนและสมาคมกีฬาที่ได้รับเหรียญรางวัลจากการแข่งขันรายการระดับนานาชาติ ตามพระราชบัญญัติการกีฬาแห่งประเทศไทย พ.ศ. 2558 และระเบียบคณะกรรมการการกีฬาแห่งประเทศไทย จํานวน 35 รายการ รวมเป็นเงินทั้งสิ้นประมาณ 112 ล้านบาท
นอกจากนี้ ที่ประชุมได้พิจารณาและอนุมัติสนับสนุนทุนการศึกษาประจําปีการศึกษา 2561 ให้แก่นักกีฬาที่สังกัดสมาคมกีฬาจังหวัด จํานวน 52 คน รวมเป็นเงินทั้งสิ้นกว่า 2 ล้านบาท
...................................................................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-รายงานข่าวกรณีโรคติดเชื้อไวรัสโคโรนา 2019(COVID-19) ประจำวันที่ 1 เมษายน 2563 [กระทรวงสาธารณสุข]
วันพุธที่ 1 เมษายน 2563
รายงานข่าวกรณีโรคติดเชื้อไวรัสโคโรนา 2019(COVID-19) ประจําวันที่ 1 เมษายน 2563 [กระทรวงสาธารณสุข]
รายงานข่าวกรณีโรคติดเชื้อไวรัสโคโรนา 2019(COVID-19) ประจําวันที่ 1 เมษายน 2563
รายงานข่าวกรณีโรคติดเชื้อไวรัสโคโรนา2019(COVID-19)
ประจําวันที่1 เมษายน 2563
1. สถานการณ์ทั่วโลกใน 200ประเทศ 2 เขตบริหารพิเศษ 2 เรือสําราญ ข้อมูลตั้งแต่5 มกราคม –1 เมษายน 2563 (07.00 น.) พบผู้ป่วยยืนยันติดเชื้อจํานวน 856,910 ราย เสียชีวิต 42,107 ราย ส่วนประเทศจีนพบผู้ป่วย 81,518 ราย เสียชีวิต 3,305 ราย สหรัฐอเมริกาพบผู้ป่วย 187,340 ราย เสียชีวิต 3,860 ราย อิตาลีพบผู้ป่วย 105,792 ราย เสียชีวิต 12,428 ราย
2. สถานการณ์ในประเทศไทย (31 มี.ค.63 เวลา 16.00 น.) ผู้ป่วยกลับบ้านได้ 74 ราย ผู้ป่วยรายใหม่เพิ่ม 120 ราย นับเป็นลําดับที่ 1,652- 1,771 จําแนกเป็นกลุ่มดังนี้
กลุ่มที่ 1ผู้ป่วยที่มีประวัติสัมผัสกับผู้ป่วย หรือเกี่ยวข้องกับสถานที่ที่พบผู้ป่วยก่อนหน้านี้ จํานวน 51 ราย มีรายละเอียด ดังนี้
1.1 สนามมวย 1 ราย
1.2  สถานบันเทิง 11 ราย
1.3  สัมผัสกับผู้ป่วยที่มีรายงานมาแล้ว 38 ราย
1.4  ร่วมพิธีทางศาสนาที่มาเลเซีย 1 ราย
กลุ่มที่ 2ผู้ป่วยรายใหม่ จํานวน 39 ราย มีรายละเอียด ดังนี้
2.1  เดินทางจากต่างประเทศ/ชาวต่างชาติ 24 ราย (เป็นคนไทย 22 ราย ในจํานวนนี้เป็นผู้เดินทางร่วมพิธีกรรมทางศาสนาที่ประเทศอินโดนีเซีย 16 ราย / ชาวต่างชาติ 2 ราย)
2.2  อาชีพเสี่ยง 14 ราย
2.3  บุคลากรทางการแพทย์ 1 ราย (สะสม 25 ราย)
กลุ่มที่ 3ได้รับผล lab ยืนยันพบเชื้อ อยู่ระหว่างรอประวัติและสอบสวนโรค 30 ราย
ได้รับรายงานผู้ป่วยอาการหนัก 23 ราย เสียชีวิต 2 ราย
รายที่ 1 เป็นชายไทย อายุ 79 ปี มีประวัติโรคประจําตัว คือ โรคเบาหวาน ไตวายเรื้อรัง มีประวัติการเดินทางไปประเทศมาเลเซีย พบภาวะปอดอักเสบ เข้ารักษาที่โรงพยาบาลยะลา เสียชีวิตวันที่ 31 มีนาคม 2563
รายที่ 2 เป็นชายไทย อายุ 58 ปี มีประวัติเดินทางกลับจากประเทศอังกฤษ เข้ารักษาที่โรงพยาบาลเอกชนแห่งหนึ่ง ในกรุงเทพมหานคร เสียชีวิตวันที่ 31 มีนาคม 2563
โดยสรุปวันนี้ มีผู้ป่วยกลับบ้านแล้ว 416 ราย ยังรักษาในโรงพยาบาล 1,343 ราย เสียชีวิตรวม 12 ราย รวมมีผู้ป่วยสะสม 1,771 ราย
***********************************1 เมษายน 2563
รัฐบาลไทย-ข่าวทำเนียบรัฐบาล-เริ่มแล้ว! คุมสัญญาซื้อรถยนต์ – จักรยานยนต์ ลดดอกลดต้น เพื่อผู้บริโภค
วันพุธที่ 15 สิงหาคม 2561
เริ่มแล้ว! คุมสัญญาซื้อรถยนต์ – จักรยานยนต์ ลดดอกลดต้น เพื่อผู้บริโภค
ได้รับความเป็นธรรม ไม่ต้องแบกภาระดอกเบี้ยที่ไม่ตรงต่อความเป็นจริง
ที่ผ่านมา สัญญาเช่าซื้อรถยนต์หรือรถจักรยานยนต์ที่เราทํากับบริษัทไฟแนนซ์ จะคิดดอกเบี้ยแบบคงที่ นั่นคือ เมื่อเราผ่อนค่างวดไปแต่ละงวด ดอกเบี้ยก็ยังคิดจากเงินต้นที่กู้มาแต่แรก ทําให้ผู้บริโภคไม่ได้รับความเป็นธรรม ต้องแบกภาระดอกเบี้ยที่ไม่ตรงต่อความเป็นจริง และอาจต้องเสียเงินเพิ่มหากต้องการโปะเงินทั้งหมดเพื่อปิดบัญชี
รัฐบาลชุดปัจจุบันเล็งเห็นถึงปัญหาของผู้บริโภค โดยสํานักงานคณะกรรมการคุ้มครองผู้บริโภค (สคบ.) ได้ประกาศใช้กฎหมายใหม่ เรื่อง ให้ธุรกิจเช่าซื้อรถยนต์และรถจักรยานยนต์เป็นธุรกิจควบคุมสัญญา พ.ศ. 2561 ซึ่งมีผลบังคับใช้แล้วตั้งแต่วันที่ 1 ก.ค. 61 ที่ผ่านมา หลังได้รับการร้องเรียนจากประชาชนว่า ไม่ได้รับความเป็นธรรม เนื่องจากถูกเอาเปรียบจากสัญญาเช่าซื้อ
มารู้จัก “ธุรกิจควบคุมสัญญา” ว่าคืออะไร?
ธุรกิจควบคุมสัญญา คือ ธุรกิจที่ถูกกํากับเพื่อไม่ให้ผู้บริโภคถูกเอารัดเอาเปรียบ และได้รับความเป็นธรรมในการทําสัญญาต่าง ๆ โดยรายละเอียดสัญญาต้องเป็นไปตามเงื่อนไขกฎหมายของ สคบ.
กฎหมายฉบับใหม่ดีต่อผู้บริโภคอย่างไร?
1. ผู้ประกอบการจะต้องระบุอัตราดอกเบี้ยที่แท้จริงต่อปี (Effective Interest Rate) เพื่อประโยชน์กับผู้บริโภคให้ได้รับทราบภาระดอกเบี้ยที่แท้จริง
2. กรณีผู้ซื้อผิดนัดชําระ จะถูกคิดดอกเบี้ยลดลงอยู่ที่ไม่เกินร้อยละ 15 (จากเดิมสูงสุดถึงร้อยละ 17)
3. บริษัทให้เช่าซื้อจะต้องทําตารางแสดงค่างวด แยกเงินต้น และวิธีการคิดอัตราดอกเบี้ยให้ผู้ซื้อทราบอย่างชัดเจน
4. หากผู้ซื้อต้องการชําระเงินค่าเช่าซื้อทั้งหมดในคราวเดียว (โปะ) บริษัทให้เช่าซื้อจะต้องให้ส่วนลดดอกเบี้ยไม่น้อยกว่าร้อยละ 50
5. เมื่อผู้ซื้อผิดนัดชําระ 3 งวดติดต่อกัน บริษัทให้เช่าซื้อมีสิทธิบอกเลิกสัญญาเช่าซื้อได้ แต่จะต้องแจ้งลูกค้าล่วงหน้าอย่างน้อย 30 วัน
6. ให้สิทธิผู้เช่าซื้อ สามารถซื้อรถคืนได้ภายใน 7 วัน หลังถูกยึดรถ และหากสละสิทธิจะต้องมีหนังสือแจ้งผู้ค้ําประกันไม่น้อยกว่า 15 วัน
7. กรณีจะนํารถขายทอดตลาดหรือประมูล บริษัทให้เช่าซื้อจะต้องแจ้งผู้ซื้อและผู้ค้ําประกันล่วงหน้าทราบล่วงหน้า 7 วัน
8. บริษัทให้เช่าซื้อสามารถเก็บค่าธรรมเนียมทวงถามได้ตามจริง แต่ห้ามเก็บค่าดําเนินการยึดรถ
อย่างไรก็ตาม กฎหมายฉบับใหม่นี้มีผลเฉพาะการเช่าซื้อรถเพื่อใช้งานส่วนบุคคลเท่านั้น ไม่รวมถึงกรณีนิติบุคคล และการซื้อเพื่อการขนส่ง การค้า ธุรกิจ หรือเพื่อสินจ้าง รวมทั้งจะไม่มีผลย้อนหลังกับสัญญาเช่า – ซื้อรถที่ดําเนินการก่อนวันที่ 1 ก.ค. 61 โดยยังคิดอัตราดอกเบี้ยแบบเดิม
ทั้งหมดนี้ คือ สาระสําคัญของกฎหมายใหม่ที่มีผลบังคับใช้แล้ว ซึ่งจะช่วยคุ้มครองผู้บริโภค ไม่ให้ต้องเสียเงินเกินจริง และยังคุ้มครองไปถึงผู้ค้ําประกันอีกด้วย
ดังนั้น ก่อนเช่าซื้อรถยนต์ - รถจักรยานยนต์ โปรดศึกษาและทําความเข้าใจกฎหมายให้ดี เพื่อป้องกันการปฏิบัติที่ไม่เป็นธรรม หรือถูกเอารัดเอาเปรียบในทุกกรณี
อ่านรายละเอียดเพิ่มเติมที่ http://www.ratchakitcha.soc.go.th/DATA/PDF/2561/E/035/6.PDF
----------------------------------------
ภาพ/ข่าว : กลุ่มสื่อสารเชิงกลยุทธ์ สํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-“หม่อมเต่า” เบาใจ หลังสำรวจยังไม่พบลูกจ้างติดไวรัสโคโรน่า
วันจันทร์ที่ 3 กุมภาพันธ์ 2563
“หม่อมเต่า” เบาใจ หลังสํารวจยังไม่พบลูกจ้างติดไวรัสโคโรน่า
หม่อมเต่า เบาใจหลังสั่งสํารวจสถานการณ์ไวรัสโคโรน่าในกลุ่มผู้ใช้แรงงาน เผยยังไม่พบผู้ใช้แรงงานติดเชื้อ ขณะที่สถานประกอบกิจการตื่นตัวมีมาตรการป้องกัน
หม่อมราชวงศ์จัตุมงคล โสณกุล รัฐมนตรีว่าการกระทรวงแรงงาน เปิดเผยถึงการติดตามสถานการณ์การระบาดของไวรัสโคโรน่าในกลุ่มผู้ใช้แรงงาน ว่า ได้สั่งการให้กรมสวัสดิการและคุ้มครองแรงงานสํารวจสถานประกอบกิจการที่มีลูกจ้างจํานวนมากทั่วประเทศกว่า 1,900 แห่ง ลูกจ้าง 2.2 ล้านคน ทั้งในกิจการประเภทอุตสาหกรรม งานขายและงานบริการถึงมาตรการในการป้องกันการแพร่ระบาดของไวรัสโคโรน่าในกลุ่มผู้ใช้แรงงาน ผลการสํารวจพบว่าขณะนี้ยังไม่มีผู้ใช้แรงงานติดเชื้อไวรัสดังกล่าว ขณะที่สถานประกอบกิจการให้ความสําคัญในเรื่องดังกล่าวและได้มีการจัดทํามาตรการในการป้องกันการแพร่ระบาดของไวรัสดังกล่าวแล้ว
ด้านนายอภิญญา สุจริตตานันท์ อธิบดีกรมสวัสดิการและคุ้มครองแรงงาน (กสร.) กล่าวเพิ่มเติมว่า สําหรับมาตรการในป้องกันการแพร่ระบาดของเชื้อไวรัสโคโรน่าของสถานประกอบกิจการประเภทอุตสาหกรรมมีมาตรการต่าง ๆ เช่น การประชาสัมพันธ์ให้ความรู้เกี่ยวกับการแพร่ระบาดของไวรัสโคโรน่าและการป้องกันการตรวจคัดกรองลูกจ้างก่อนการเริ่มปฏิบัติงาน การรณรงค์เรื่องสุขอนามัย การเพิ่มความถี่ในการทําความสะอาดและใช้น้ํายาฆ่าเชื้อโรคในบริเวณที่มีลูกจ้างใช้งานจํานวนมาก เป็นต้น สําหรับสถานประกอบกิจการประเภทงานบริการ ห้างสรรพสินค้า และโรงแรม นอกจากจะมีมาตรการในป้องกันสําหรับลูกจ้างแล้ว ยังมีมาตรการป้องกันในส่วนของลูกค้า ผู้ใช้บริการด้วย เช่น ประชาสัมพันธ์สร้างความรู้ การตรวจคัดกรองลูกค้า ผู้ใช้บริการ จัดจุดบริการเจลล้างมือในจุดต่าง ๆ เช่น แผนกต้อนรับ/ติดต่อลูกค้า/ห้องอาหาร อย่างเพียงพอ เพิ่มความถี่ในการทําความสะอาดและใช้น้ํายาฆ่าเชื้อโรคบริเวณที่มีลูกค้า ผู้ใช้บริการใช้งานจํานวนมาก เช่น ห้องน้ํา ห้องอาหาร เป็นต้น อย่างไรก็ตามได้สั่งการให้พนักงานตรวจแรงงานติดตามสถานการณ์อย่างใกล้ชิด และประสานกับหน่วยงานที่เกี่ยวข้องในการร่วมป้องกันการแพร่ระบาดของไวรัสดังกล่าวในกลุ่มผู้ใช้แรงงานและสถานประกอบกิจการอย่างต่อเนื่อง
รัฐบาลไทย-ข่าวทำเนียบรัฐบาล-“อนุทิน” ย้ำสถานพยาบาลในสังกัดพร้อมดูแลประชาชน 24 ชั่วโมง
วันจันทร์ที่ 3 สิงหาคม 2563
“อนุทิน” ย้ําสถานพยาบาลในสังกัดพร้อมดูแลประชาชน 24 ชั่วโมง
รองนายกรัฐมนตรีและรัฐมนตรีว่าการกระทรวงสาธารณสุข ให้สถานพยาบาลในสังกัด ติดตามสถานการณ์พายุ “ซินลากู” ใกล้ชิด พร้อมดูประชาชนตลอด 24 ชั่วโมง ประสานกับหน่วยงานในพื้นที่เสริมการทํางานกัน ฝาก อสม. ดูแลผู้ป่วยพื้นที่น้ําท่วมขังถึงบ้าน อย่าให้ขาดยา
รองนายกรัฐมนตรีและรัฐมนตรีว่าการกระทรวงสาธารณสุข ให้สถานพยาบาลในสังกัด ติดตามสถานการณ์พายุ “ซินลากู” ใกล้ชิด พร้อมดูประชาชนตลอด 24 ชั่วโมง ประสานกับหน่วยงานในพื้นที่เสริมการทํางานกัน ฝาก อสม. ดูแลผู้ป่วยพื้นที่น้ําท่วมขังถึงบ้าน อย่าให้ขาดยา
วันนี้ (3 สิงหาคม 2563) นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข ให้สัมภาษณ์ว่า ได้รับรายงานว่าไม่มีหน่วยงานในสังกัดได้รับความเสียหายจากพายุ “ซินลากู” ที่ส่งผลกระทบต่อบริการ สถานการณ์พายุเริ่มคลี่คลาย ได้สั่งการให้สถานพยาบาลทุกแห่ง พร้อมดูแลประชาชนตลอด 24 ชั่วโมง โดยเฉพาะโรงพยาบาลศูนย์ที่ต้องรับส่งต่อต้องเตรียมพร้อมหากมีเหตุการณ์น้ําหลากซ้ํา ทั้งนี้สถานพยาบาลที่อยู่ในพื้นที่เสี่ยงขอให้ติดตามสถานการณ์จากกรมอุตุนิยมวิทยาอย่างใกล้ชิด ให้ดําเนินการตามแผนที่วางไว้ เพื่อป้องกันความเสียหาย และไม่กระทบบริการประชาชน ขนย้ายยาเวชภัณฑ์เครื่องมือแพทย์ไว้ในที่ปลอดภัย จัดเตรียมทรัพยากรที่จําเป็นให้เพียงพอ เตรียมแผนและระบบส่งต่อผู้ป่วยยังพื้นที่สํารองที่ปลอดภัยจัดหน่วยแพทย์เคลื่อนที่ พร้อมออกปฏิบัติการดูแลช่วยเหลือประชาชนที่ประสบภัยตลอด 24 ชั่วโมง
“ขอให้พื้นที่ให้ความสําคัญเรื่องการบริการประชาชนเป็นหลัก ผู้บริหารในพื้นที่ต้องประสานงานกับส่วนราชการอื่นๆ เพื่อเสริมการทํางานซึ่งกันและกัน ลดความซ้ําซ้อนในการช่วยเหลือ ที่สําคัญคือให้ระดมสรรพกําลังเต็มที่ในการช่วยเหลือ อย่าให้กฎระเบียบต่างๆ มาเป็นอุปสรรคในการทํางานเพื่อประชาชน หากอะไรอยู่นอกเหนืออํานาจการตัดสินใจของพื้นที่ให้ประสานมายังส่วนกลาง โดยเฉพาะยาและเวชภัณฑ์ต้องเพียงพอต่อการให้บริการประชาชนตลอดเวลา และในพื้นที่ที่น้ําท่วมสูงเข้าถึงยาก ขอให้ อสม. ดูแลผู้ป่วยถึงบ้านอย่าให้ขาดยา” นายอนุทินกล่าว
**************************************** 3 สิงหาคม 2563
รัฐบาลไทย-ข่าวทำเนียบรัฐบาล-เกษตรฯ จัดงาน “ไทย-เดนมาร์ค มิ้ลค์สิค เฟสติวัล 2019”
วันจันทร์ที่ 16 ธันวาคม 2562
เกษตรฯ จัดงาน “ไทย-เดนมาร์ค มิ้ลค์สิค เฟสติวัล 2019”
เกษตรฯ จัดงาน “ไทย-เดนมาร์ค มิ้ลค์สิค เฟสติวัล 2019” รณรงค์สร้างการรับรู้และสร้างค่านิยมให้คนไทยทุกเพศทุกวัย หันมาสนใจและดื่มนมไทย-เดนมาร์คมากขึ้น
นางสาวมนัญญา ไทยเศรษฐ์ รัฐมนตรีช่วยว่าการกระทรวงเกษตรและสหกรณ์ เปิดเผยภายหลังเปิดงาน“ไทย-เดนมาร์ค มิ้ลค์สิค เฟสติวัล 2019” (Thai-Denmark Milksic Festival 2019) ณ ลานเนินนุ่ม อ.แม่ริม จ.เชียงใหม่ ว่า กระทรวงเกษตรและสหกรณ์ โดยองค์การส่งเสริมกิจการโคนมแห่งประเทศไทย (อ.ส.ค.) ได้จัดงานดังกล่าวขึ้น โดยมุ่งหวังว่าจะสามารถรณรงค์สร้างการรับรู้และสร้างค่านิยมให้คนไทยทุกเพศทุกวัยที่เป็นกลุ่มลูกค้าเดิมของนมไทย-เดนมาร์คและเลือกซื้อนมไทย-เดนมาร์คเป็นประจําอยู่แล้ว ยังคงรักและนิยมดื่มนมไทย-เดนมาร์ค โดยกลุ่มเป้าหมายลูกค้าเก่าและลูกค้าใหม่ อายุระหว่าง 13 – 53 ปี กลุ่ม Gen Z (อายุ 8 – 20 ปี) ถึงกลุ่ม Gen X (อายุ 38 - 53 ปี) ที่กําลังมองหาผลิตภัณฑ์สุขภาพที่มีคุณภาพเพื่อตอบสนองความต้องการในการบริโภคของตนเองได้หันมาสนใจและดื่มนมไทย-เดนมาร์คมากขึ้น
การจัดกิจกรรมการรณรงค์ในครั้งนี้ จะได้ประโยชน์ในหลายด้าน คือ 1) ทําให้แบรนด์ไทย-เดนมาร์ค ซึ่งเป็นผลิตภัณฑ์ภายใต้รัฐวิสาหกิจของกระทรวงเกษตรฯ มีรายได้จากอัตราการเติบโตทางการตลาดที่มั่นคงและแข็งแรงยิ่งขึ้น 2) ช่วยรองรับปริมาณน้ํานมดิบของเกษตรกรที่เพิ่มขึ้นในอนาคต ซึ่งจะช่วยให้เกษตรกรโคนมไทยไม่ต้องประสบปัญหาน้ํานมล้นตลาดเหมือนในอดีต และ 3) ส่งเสริมสุขภาพอนามัยที่ดีให้กับคนไทยทั่วประเทศสอดคล้องกับนโยบายสําคัญของรัฐบาลอีกทางหนึ่งด้วย นอกจากนี้ ยังเป็นการสืบสาน รักษา และต่อยอด “โคนมอาชีพพระราชทาน” ซึ่งเป็นอาชีพทรงคุณค่าที่พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร ทรงพระราชทานไว้ให้แก่เกษตรกรไทย ให้มีความมั่นคง มั่งคั่ง และยั่งยืน สามารถอยู่ได้ด้วยตนเอง
“กระทรวงเกษตรฯ มีนโยบายในการส่งเสริมและพัฒนาศักยภาพอาชีพการเลี้ยงโคนมแก่เกษตรกรผู้เลี้ยงโคนมของไทย ส่งเสริมงานวิจัยการเลี้ยงโคนม เพื่อนําไปพัฒนาต่อยอดให้เกิดประสิทธิภาพในการจัดการฟาร์มโคนมให้แก่เกษตรกรในด้านการผลิต สนับสนุนให้เกิดการกระจายรายได้ให้แก่เกษตรกร และจากสถิติพบว่าคนไทยมีการบริโภคนมเพียง 18 ลิตร/คน/ปี ยังน้อยกว่าที่องค์การอนามัยโลก (WHO) กําหนด ในขณะที่อัตราเฉลี่ยการบริโภคนมของประชากรทั่วโลกอยู่ที่ในระดับ 113 ลิตร/คน/ปี คณะอนุกรรมการรณรงค์การบริโภคนมจึงได้กําหนดเป้าหมายการเพิ่มปริมาณการดื่มนมของคนไทย จากปริมาณ 18 ลิตร เป็น 25 ลิตร/คน/ปี ภายในปี 2569 จึงเป็นส่วนสําคัญในการขับเคลื่อนยุทธศาสตร์ในการสร้างความเข้มแข็ง และสร้างการรับรู้ให้เกษตรกรผู้เลี้ยงโคนมยุคใหม่ ให้เร่งปรับตัวรองรับการเปิดเสรีทางการค้าหรือ Free Trade Area : FTA ที่มีต่ออุตสาหกรรมนมและผลิตภัณฑ์นมของไทย และเพิ่มความสามารถในการแข่งขันภาคการเกษตรตามวิสัยทัศน์ของรัฐบาลในการพัฒนาศักยภาพอุตสาหกรรมนมไทยให้ดียิ่งขึ้น